Държавен вестник, бр. 53, 2018 г., стр. 41

БРОЙ  53	
Д Ъ Р Ж А В Е Н  В Е С Т Н И К 	
СТР.  41  
обектите, на части от обектите или на тяхното 
електрообзавеждане.
Чл. 11. Непрекъснатостта на проводниците 
преди инсталиране се установява преди по­
лагането или прокарването им чрез измер­
ване на съпротивлението. Тази проверка не 
се извършва за проводници със сечения над 
6 mm2. Резултатите от проверката се отразяват 
съобразно указанията в проекта.
Чл. 12. (1) Сигурността на електрическите 
съединения се проверява чрез:
1. визуален преглед – при съединения чрез 
заваряване или запояване;
2. определяне на притягането, като се из­
ползва инструмент – при винтови съединения;
3. измерване на преходното съпротивле­
ние – в случай че проверките по т. 1 и 2 не 
дават категоричен резултат и когато това 
измерване се изисква в нормативен акт или 
в проекта.
(2) Резултатите от проверката и оценката 
за съответствие се отразяват в протокол съ­
образно приложение № 1.
Чл. 13. (1) Състоянието на електрическата 
изолация между частите с различна полярност 
или различен потенциал се проверява чрез 
измерване на съпротивлението на изолацията, 
като измерените стойности трябва да преви­
шават минималните допустими стойности, 
определени в приложимия нормативен акт 
или в проекта.
(2) Електрическата изолация между части­
те с различна полярност или потенциал за 
електрооборудване в експлозивоопасни зони 
се проверява чрез измерване на съпротивле­
нието на изолацията на жилата на кабелите 
помежду им и по отношение на заземени части. 
Измерването се извършва с мегаомметър с 
напрежение 1000 V, като съпротивлението на 
изолацията, изчислено за 1 km кабел, трябва 
да е не по-малко от 4,5 МΩ.
(3) Резултатите от проверката и оценката 
за съответствие се отразяват в протокол съ­
образно приложение № 2.
Чл. 14. (1) Съпротивлението на заземители 
и заземителни уредби се определя чрез измер­
ване и внасяне на необходимите корекции; 
така определените стойности не трябва да 
превишават допустимите, определени в нор­
мативен акт или в проекта. Резултатите от 
измерванията и изчисленията за внасяне на 
корекции, както и оценката за съответствие, 
се отразяват в протокол съобразно приложе­
ние № 3.
(2) Определеният импеданс на контура 
при дефект на изолация – импедансът на 
контура „фаза – защитен проводник“ или 
„фаза – проводник PEN“, като елемент от за­
щитната мярка „автоматично изключване на 
захранването“ трябва да осигурява задейства­
не на максималнотоковата защита за време 
непревишаващо нормативно определеното в 
нормативен акт, в друг нормативен документ, 
утвърден по установения ред, или в проекта. 
Резултатите от проверката и оценката за съ­
ответствие се отразяват в протокол съобразно 
приложение № 4.
(3) Проверката на функционалната годност 
на защитни прекъсвачи за токове с нулева 
последователност (RCD) в схеми TN и ТТ 
като елемент от защитната мярка „автома­
тично изключване на захранването“ трябва 
да потвърди нормалното функциониране на 
защитата. Резултатите от проверката и оцен­
ката за съответствие се отразяват в протокол 
съобразно приложение № 5.
(4) Проверката на последователността на 
фазите трябва да установи съответствие с 
последователността на фазите, определена в 
проекта или в документацията на произво­
дителя на съответното електрообзавеждане. 
Резултатите от проверката и оценката за съ­
ответствие се отразяват в протокол съобразно 
приложение № 6.
Чл. 15. (1) Проверката на защитата срещу 
поражения от електрически ток се извършва 
чрез:
1. преглед на основната защита (защита 
срещу директен допир);
2. преглед и измерване на специфичните 
параметри, определени за съответната мярка 
за защита при дефект на изолация (защита 
при индиректен допир).
(2) Резултатите от проверката и оценката 
за съответствие се отразяват в протокол съ­
образно приложение № 7.
Чл. 16. (1) Проверката за наличието и 
правилното разполагане на маркировката 
(цветова, чрез букви, цифри и знаци, табел­
ки и др.) се извършва чрез визуален преглед 
за наличие и разполагане в съответствие с 
проекта.
(2) Резултатите от проверката се отразяват 
съобразно указанията в проекта.
Чл. 17. (1) Проверката на функционалната 
годност на електрически вериги има за цел 
установяване на съответствие на изпълнението 
на електромонтажните работи, на настройката 
на защитните и регулиращите устройства и 
степента на готовност на електрическите ма­
шини, апарати, съоръжения и инсталации за 
нормална работа съобразно изискванията на 
приложимите нормативни актове и проекта.
(2) Функционалната годност на електри­
чески вериги се проверява чрез:
1. измерване на съпротивлението на съот­
ветните електрически вериги;
2. пробно подаване на напрежение към 
съответната част от електрическата уредба 
или електропровода съобразно изискванията 
на приложимите нормативни актове, изисква­
нията в документацията на производителите 
и указанията в проекта.
(3) Резултатите от проверката се отразяват 
съобразно указанията в проекта.